LISTADO DEFINITIVO DE CENTROS ADHERIDOS AO CONSORCIO PRACTICUM DEPO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/02/2020)

A Deputada Delegada de Proxectos Europeos, en virtude das competencias delegadas da Presidencia, dita a seguinte Resultando que, con data 20 de decembro de 2019, o Xefe do Servizo de Promoción de Emprego e Desenvolvemento Local, coa conformidade da Sra. Somaya Moustaine Hajjioui, Dna. Pascual Alejandro Monnet Pascaru, informa que: A Deputación de Pontevedra ten previsto presentar unha proposta ao SEPIE (Servizo Español para a Internacionalización da Educación) dentro do programa Erasmus+ para persoas recentemente tituladas de ciclos medios de formación profesional de grao medio da provincia de Pontevedra. Visto o interese do alumnado dos centros educativos que forman parte dos consorcios dos proxectos Erasmus+ PRACTICUM DEPO entre os anos 2015 e 2019, o nivel de execución dos mesmos, así como a constancia formal dos membros do consorcio do proxecto PRACTICUM DEPO 2019 en solicitar un novo proxecto para a convocatoria 2020, a Deputación de Pontevedra considerou positivo para o desenvolvemento de iniciativas de mobilidade para o estudantado de ciclos medios de Formación Profesional da provincia de Pontevedra dar continuidade aos programas de mobilidade e, polo tanto, ten previsto presentar unha nova proposta ao SEPIE dentro do programa Erasmus+ para persoas recentemente tituladas e docentes e persoal de ciclos medios de formación profesional da provincia de Pontevedra. Na convocatoria correspondente indicouse o seguinte: Para aquelas mobilidades que quedasen sen asignar e para as que non exista acordo, o Comité de Mobilidade da Deputación determinará, por motivos de estratexia e xestión do proxecto, as familias e os centros elixidos, despois dunha reunión con todos os centros para consensuar os criterios que se seguirán para tomar esa decisión. Con data 25 de novembro do 2019 publicouse no BOPPO o anuncio do procedemento de adhesión de centros de FP con ciclos medios da provincia de Pontevedra para a formación dun consorcio de mobilidade dentro do proxecto “Practicum Depo 2020” que se presentará na convocatoria Erasmus+ 2020, no que se concede un prazo de 15 días hábiles para que os centros presenten as solicitudes. Rematado o prazo de solicitudes o 17 de decembro de 2019, presentáronse 37 solicitudes de centros de FP da provincia de Pontevedra que constan no Anexo I. Con data 27 de xaneiro do 2020 finalizou o prazo establecido para a presentación de alegacións sobre o listado provisional. Durante ese período non se presentou ningunha alegación sobre a listaxe. Transcorrido este tempo procédese a aprobación da listaxe definitiva. Regulamento (UE) Nº 1288/2013 do Parlamento Europeo e do Consello de 11 de decembro de 2013, polo que se crea o programa Erasmus+ de educación, formación, xuventude e deporte da Unión, así como os programas de traballo anuais de Erasmus+ para 2016, 2017, 2018, 2019 e Convocatoria de Propostas 2020. Resolución Presidencial con nº de rexistro 2019012988 de data 15/07/2019 a través da que se delegan as competencias en materia de proxectos europeos en Dª Pascual Alejandro Monnet Pascaru. Resolución Presidencial con nº de rexistro 2019014186 de data 01/08/2019 a través da que se resolve concretar as atribucións nos distintos centros e áreas de servizo nas que se estrutura a Deputación, a través da que se concretan a as atribucións de Dª Pascual Alejandro Monnet Pascaru en materia de proxectos europeos, coordinando as solicitudes de fondos europeos e a execución de proxectos. Lei 39/2015, de 1 de outubro, do Procedemento Administrativo Común das Administracións Públicas. Demáis normativa concordante de aplicación. En base aos antecedentes e fundamentos xurídicos sinalados nos apartados anteriores, PROPONSE: Aprobar a lista definitiva dos centros de FP con ciclos medios da provincia de Pontevedra para a formación dun consorcio de mobilidade dentro do proxecto “Practicum Depo 2020” que se presentará na convocatoria Erasmus+ 2020. A lista definitiva deberase publicar no BOPPO e na páxina web da Deputación de Pontevedra. Por todo o exposto, RESOLVO de conformidade coa precedente proposta. O que lle comunico para o seu coñecemento, cumprimento e demais efectos. Pontevedra, 29 de xaneiro de 2020.— O Secretario.